**INFORMACIJE O PROJEKTU**

Naziv projekta „Razvoj poduzetničke zone Gornje Mekušje u Karlovcu“ , KK.03.1.2.03.0024.

Fond / Program: Europski fond za regionalni razvoj, Operativni program „konkurentnost i kohezija“, 2014 – 2020

Ukupna vrijednost projekta: 10.213.750,00 HRK

Bespovratna sredstva: 8.548.683,25 HRK (84,9999951 %) iz Europskog fonda za regionalni razvoj, Operativni program Konkurentnost i kohezija 2014 -2020.

Razdoblje provedbe projekta: 1.srpanj 2019. do 1. srpanj 2020.

Svrha projekta "Razvoj poduzetničke zone Gornje Mekušje u Karlovcu" je doprinijeti ravnomjernom gospodarskom razvoju regije kroz privlačenje investicija i stvaranje mogućnosti za otvaranje novih radnih mjesta u gradu Karlovcu i Karlovačkoj županiji. Ostvarivanjem specifičnog cilja, infrastrukturnim opremanjem poduzetničke zone Gornje Mekušje, stvoriti će se uvjeti za rast poduzetništva i povećanje investicija te zaposlenosti u gradu Karlovcu.

Ciljevi projekta su usmjereni ka aktivaciji raspoložive površine zone Gornje Mekušje namijenjene poduzetnicima za obavljanje poduzetničkih aktivnosti unutar poduzetničke zone, opremljenoj i izgrađenoj infrastrukturi zone te naseljavanju zone poduzećima koja će poslovati u zoni. Rezultati projekta će se ogledati u ukupno 8.325 m2 opremljene i izgrađene infrastrukture zone odnosno izgrađenim prometnicama, energetskoj, kanalizacijskoj, vodovodnoj, komunikacijskoj te tzv. zelenoj infrastrukturi, broju poduzeća (10) koja posluju u zoni, te posljedično povećanju njihove konkurentnosti, stvaranju novih radnih mjesta, poticanju novih investicija poduzetnika te prenosu znanja i inovacija.

Ciljne skupine projekta su poduzeća iz grada Karlovca i okolice, odnosno poduzeća koja u Karlovcu žele obavljati svoju gospodarsku djelatnost. Poduzeća, korisnici zone Gornje Mekušje će provedbom projekta imati na raspolaganju potrebnu infrastrukturu prilagođenu poslovanju u proizvodno-prerađivačkim djelatnostima, smanjiti će se im troškovi investiranja te će moći koristiti olakšice i poticaje koji su namijenjeni korisnicima zone. Sve navedeno će pozitivno utjecati na smanjenje troškova investiranja i poslovanja te posljedično utjecati na veću konkurentnost poduzeća.

Važnu ciljnu skupinu predstavlja i radna snaga grada Karlovca. Provedbom projekta će se stvoriti uvjeti za nove investicije MSP-ova i posljedično otvaranje novih radnih mjesta. Nova radna mjesta, koja se smatraju ključnima za razvoj grada i poboljšanje uvjeta rada i života njegovih stanovnika će biti kvalitetnija i lako dostupna (lokacija zone u neposrednoj blizini grada). Ciljnu skupinu projekta čini i lokalna zajednica, jer će se provedbom projekta revitalizirati od ratnih razaranja prostorno i sadržajno degradirani dio grada koji je nekada bio vojni kompleks. Novim investicijama i posebno novim radnim mjestima u zoni Gornje Mekušje omogućit će se postizanje održivog (trajnog i postojanog) razvoja, koji će koristiti sadašnji prostor i okoliš tako da ne dođe do njegovog nepovratnog uništenja, a pridonijeti će revitalizaciji i gospodarskom razvoju kako lokalne zajednice tako i Grada Karlovca.